PROJEKTS

LATVIJAS REPUBLIKAS MINISTRU KABINETS

|  |  |
| --- | --- |
| 2011.gada     .novembrīRīgā | Rīkojums Nr.     (prot.Nr.    .§) |

**Par valsts nekustamā īpašuma Voleru ielā 2, Rīgā, daļas nodošanu bezatlīdzības lietošanā Latvijas Hidroekoloģijas institūtam un izmantošanu daļēja nacionālā līdzfinansējuma nodrošināšanai darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes „Zinātnes infrastruktūras attīstība” pirmās projektu iesniegumu atlases kārtas ietvaros**

1. Lai nodrošinātu darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes „Zinātnes infrastruktūras attīstība” (turpmāk – 2.1.1.3.1. apakšaktivitāte) īstenošanu atbilstoši Ministru kabineta 2010. gada 19. oktobra noteikumiem Nr. 987 „Noteikumi par darbības programmas „Uzņēmējdarbība un inovācijas” papildinājuma 2.1.1.3.1. apakšaktivitātes „Zinātnes infrastruktūras attīstība” pirmo projektu iesniegumu atlases kārtu” un saskaņā ar likuma „Par valsts un pašvaldību finanšu līdzekļu un mantas izšķērdēšanas novēršanu” 5. panta ceturto daļu:

1.1. Vides aizsardzības un reģionālās attīstības ministrijai nodot Latvijas Hidroekoloģijas institūtam (reģistrācijas Nr. 90002129621, juridiskā adrese – Daugavgrīvas ielā 8, Rīga) bezatlīdzības lietošanā valsts nekustamā īpašuma Voleru ielā 2, Rīgā (nekustamā īpašuma kadastra Nr. 01000980030) (turpmāk - nekustamais īpašums) sastāvā esošās ēkas (būves kadastra apzīmējums 01000980030001) nedzīvojamo telpu Nr. 1 ar platību 215,3 m2 (turpmāk –nekustamā īpašuma daļa);

1.2. atļaut Latvijas Hidroekoloģijas institūtam kā ieguldījumu natūrā daļēja nacionālā līdzfinansējuma nodrošināšanai 2.1.1.3.1. apakšaktivitātes projekta „Meža un ūdens resursu valsts nozīmes pētniecības centra zinātnes infrastruktūras attīstība” ietvaros izmantot šā rīkojuma 1.1. apakšpunktā minētā nekustamā īpašuma daļu (noteiktā tirgus vērtība – 48 000 latu).

2. Vides aizsardzības un reģionālās attīstības ministrijai noslēgt līgumu par nekustamā īpašuma daļas nodošanu bezatlīdzības lietošanā (turpmāk – līgums).

3. Vides aizsardzības un reģionālās attīstības ministrijai līgumā iekļaut šādus nosacījumus:

3.1. Latvijas Hidroekoloģijas institūtam par saviem līdzekļiem jānodrošina nekustamā īpašuma daļas apsaimniekošana un uzturēšana, kā arī proporcionāli nekustamā īpašuma daļas platībai jāveic komunālie maksājumi, nekustamā īpašuma maksājumi, jāsedz nekustamā īpašuma apdrošināšanas izdevumi un koplietošanas telpu uzturēšanas izdevumi;

3.2. Vides aizsardzības un reģionālās attīstības ministrijai ir tiesības, rakstiski informējot Latvijas Hidroekoloģijas institūtu vismaz 30 dienas iepriekš, vienpusēji atkāpties no līguma, ja:

3.2.1. bezatlīdzības lietošanā nodotā telpa netiek izmantota atbilstoši nodošanas mērķim;

3.2.2. vairāk nekā mēnesi netiek pildīti šā rīkojuma 3.1. apakšpunktā minētie pienākumi;

3.3.3. telpas lietotāja darbības dēļ tiek bojāta bezatlīdzības lietošanā nodotā telpa;

3.3.4. telpa tiek nodota apakšnomā;

3.3.5. līguma nepildīšana ir ļaunprātīga un tas dod telpu īpašniekam pamatu uzskatīt, ka viņš nevar paļauties uz saistību pildīšanu nākotnē.

4. Saskaņā ar Zemesgrāmatu likuma 44. pantu un 45. panta 7. punkta nosacījumiem izdarīt zemesgrāmatā šādas atzīmes par lietu tiesībām, kas apgrūtina nekustamo īpašumu:

4.1. nekustamā īpašuma daļa ir ieguldīta natūrā 2.1.1.3.1. apakšaktivitātes projekta „Meža un ūdens resursu valsts nozīmes pētniecības centra zinātnes infrastruktūras attīstība” ietvaros no dienas, kad parakstīts līgums par projekta īstenošanu, līdz 2015. gada 31. augustam;

4.2. piecus gadus pēc 2.1.1.3.1. apakšaktivitātes projekta „Meža un ūdens resursu valsts nozīmes pētniecības centra zinātnes infrastruktūras attīstība” īstenošanas termiņa beigām nekustamā īpašuma daļa nav atsavināma, iznomājama, izīrējama vai ieķīlājama.

5. Nekustamā īpašuma daļa tiek nodota bezatlīdzības lietošanā ar līguma parakstīšanas dienu līdz 2020. gada 31. augustam.

Ministru prezidents V.Dombrovskis

Vides aizsardzības un reģionālās attīstības ministrs E.Sprūdžs

Iesniedzējs:

Vides aizsardzības un reģionālās attīstības ministrs E.Sprūdžs

Vizē:

Valsts sekretārs G.Puķītis

11.11.2011. 11:25

494

E.Zaķe-Kļaviņa, 67026505

everita.zake@varam.gov.lv